Document ID: 32005D0855

32005D0855
L 316/21
SLUŽBENI LIST EUROPSKE UNIJE
ODLUKA KOMISIJE 2005/855/EZ
od 30. studenoga 2005.
o izmjeni Odluke 2005/734/EZ, o utvrđivanju biosigurnosnih mjera za smanjenje rizika od prijenosa jako patogene influence ptica koju uzrokuje tip A virusa influence podtip H5N1 s ptica koje žive u divljini, na perad i druge ptice koje se drže u zatočeništvu, te o predviđanju sustava ranog otkrivanja u područjima koja su u posebnom riziku
(priopćena pod brojem dokumenta C(2005) 4687)
(Tekst značajan za EGP)
(2005/855/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 10. stavak 4.,
budući da:
(1)
Kako bi mogla pratiti stanje u državama članicama, Komisija je donijela Odluku 2005/732/EZ od 17. listopada 2005. o odobravanju programa za provedbu pretraživanja influence ptica u peradi i divljih ptica od strane država članica tijekom 2005., te o utvrđivanju pravila za izvješćivanje i kvalificiranost za financijsko sudjelovanje Zajednice u troškovima provedbe tih programa (2).
(2)
Kako bi se smanjila opasnost od unošenja jako patogene influence ptica koju uzrokuje tip A virusa influence podtip H5N1, preko divljih ptica, na peradarske farme i druge prostore gdje se drže ptice u zatočeništvu, usvojena je Odluka Komisije 2005/734/EZ od 19. listopada 2005. o utvrđivanju biosigurnosnih mjera za smanjenje rizika od prijenosa jako patogene influence ptica koju uzrokuje tip A virusa influence podtip H5N1 s ptica koje žive u divljini na perad i druge ptice koje se drže u zatočeništvu te o predviđanju sustava ranog otkrivanja u područjima koja su u posebnom riziku (3).
(3)
U skladu s tom Odlukom, države članice moraju odrediti pojedina gospodarstva na kojima se drži perad ili druge ptice koje se drže u zatočeništvu i koja se, prema epidemiološkim i ornitološkim podacima, trebaju uzeti u obzir kao gospodarstva koja su posebno izložena riziku od tipa A virusa influence ptica podtipa H5N1 koji šire divlje ptice.
(4)
S obzirom na razvoj epidemiološke i ornitološke situacije, treba predvidjeti preispitivanje takvih rizika na redovitoj i stalnoj osnovi, s ciljem prilagođavanja područja koja su posebno izložena riziku.
(5)
Potrebno je pojasniti i epidemiološku ulogu ptica koje sudjeluju u letačkim natjecanjima od jednog do drugog mjesta u okviru kulturnih događanja.
(6)
Osim toga, treba osigurati da se razdoblje primjene mjera predviđenih u Odluci 2005/734/EZ produži s obzirom na razvoj epidemiološke i ornitološke situacije.
(7)
Odluku 2005/734/EZ treba stoga na odgovarajući način izmijeniti.
(8)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Odluka 2005/734/EZ mijenja se kako slijedi:
1.
U članku 1. dodaje se sljedeći stavak 4.:
„4. Države članice redovito preispituju mjere koje poduzimaju u skladu sa stavkom 1. i s obzirom na programe pretraživanja koje provode u skladu s Odlukom 2005/732/EZ, kako bi ih prilagodile promjenjivoj epidemiološkoj i ornitološkoj situaciji na područjima svojih teritorija koja su identificirana kao područja koja su posebno izložena riziku od unošenja influence ptica.”
2.
U članku 2.a, stavak 2. zamjenjuje se sljedećim:
„2. Države članice osiguravaju zabranu okupljanja peradi i drugih ptica na tržnicama, priredbama, izložbama i kulturnim događanjima, uključujući letačka natjecanja ptica od jednog do drugog mjesta.
Međutim, nadležno tijelo može odobriti takva okupljanja peradi i drugih ptica koje se drže u zatočeništvu, pod uvjetom da su rezultati procjene opasnosti povoljni.”
3.
U članku 4., datum „1. prosinca 2005.” zamjenjuje se datumom „31. svibnja 2006.”
4.
Prilog I. zamjenjuje se u skladu s Prilogom ovoj Odluci.
Članak 2.
Države članice odmah poduzimaju mjere potrebne za usklađivanje s ovom Odlukom te ih objavljuju. One o tome odmah obavješćuju Komisiju.
Članak 3.
Ova je Odluka upućena državama članicama.
Sastavljeno u Bruxellesu 30. studenoga 2005.

Labels: 0
20
6